**Kdor želi, lahko utrdi svoje znanje z dodatnimi nalogami.**

* Kolesar je prvi dan prevozil 136 km, drugi dan 88 km, tretji dan pa toliko, kot prvi in drugi dan skupaj.

**Koliko je prevozil v vseh treh dneh?**

* Iz papirnice so v 5. a razred prejeli 300 poškodovanih risalnih listov, ki pa so bili uporabni za likovno ustvarjanje**.**

**Koliko risalnih listov bi dobil vsak učenec, če bi vsak od 26 učencev dobil enako število risalnih listov?**

**Koliko risalnih listov bi ostalo nerazdeljenih?**

* Na tovornjak tovarne Fructal so naložili 2 750 frutabel, 1 234 l pomarančnega soka, 2 340 l jagodnega soka in 1000 l mareličnega soka manj, kot je bilo pomarančnega in jagodnega soka skupaj.

**Koliko l soka je bilo na tovornjaku?**

* Gregor je prvi dan pretekel 4 200 m, drugi dan 500 m več kot prvi dan, tretji dan je počival, četrti dan pa je pretekel 1 800 m daljšo pot kot prvi dan.

**Koliko je pretekel drugi dan?**

**Koliko je pretekel četrti dan?**

* V noči na nedeljo je v Kranjski Gori zapadlo 25 cm snega. Preko dneva je kar naprej snežilo in zvečer ga je bilo že 73 cm.

**Koliko snega je zapadlo v nedeljo čez dan?**

**Napiši enačbo in jo reši. Naredi tudi preizkus.**